**Ministru kabineta noteikumu projekta**

**“Noteikumi par īpašiem ierobežojumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “ Noteikumi par īpašiem ierobežojumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” (turpmāk – noteikumu projekts) mērķis ir aktualizēt normatīvo regulējumu atbilstoši spēkā esošajam Eiropas Savienības (turpmāk – ES) normatīvajam regulējumam saistībā ar ozona slāni noārdošajām vielām un fluorētām siltumnīcefekta gāzēm un uzlabot siltumnīcefekta gāzu inventarizācijas fluorēto siltumnīcefekta gāzu sadaļas datu precizitāti.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ķīmisko vielu likuma 16. panta pirmā un trešā daļa;2. Eiropas Parlamenta un Padomes 2009. gada 16. septembra Regula (EK) Nr. 1005/2009 par ozona slāni noārdošām vielām (turpmāk – regula Nr. 1005/2009);3. Eiropas Parlamenta un Padomes 2006. gada 17. maija Regula Nr. 842/2006 par dažām fluorētām siltumnīcefekta gāzēm (turpmāk – regula Nr. 842/2006) un to aizvietojošā Eiropas Parlamenta un Padomes 2014. gada 16. aprīļa Regula (EK) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 (turpmāk – regula Nr. 517/2014), un tām pakārtotas 10 Eiropas Komisijas regulas, kuru īstenošanā iesaistītas Latvijas kontrolējošās institūcijas:1. Komisijas 2007. gada 18. decembra Regula (EK) Nr. 1497/2007 par noplūžu pārbaužu standartprasību noteikšanu saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārām ugunsdrošības sistēmām, kurās izmanto fluorētās siltumnīcefekta gāzes (turpmāk – Regula Nr. 1497/2007);2. Komisijas 2007. gada 19. decembra Regula (EK) Nr. 1516/2007 par noplūžu pārbaužu standartprasību noteikšanu saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārām saldēšanas, gaisa kondicionēšanas un siltumsūkņu iekārtām, kurās izmanto dažas fluorētas siltumnīcefekta gāzes (turpmāk – Regula Nr. 1516/2007);3. Komisijas 2008. gada 2. aprīļa Regula (EK) Nr. 304/2008 par uzņēmumu un personāla sertifikācijas minimālajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārajām ugunsdrošības sistēmām un ugunsdzēsības aparātiem, kuros izmanto dažas fluorētās siltumnīcefekta gāzes (turpmāk – regula Nr. 304/2008);4. Komisijas 2008. gada 2. aprīļa Regula (EK) Nr. 306/2008 par personāla sertifikācijas minimālajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz dažu tādu šķīdinātāju rekuperāciju no iekārtām, kuru pamatā ir fluorētās siltumnīcefekta gāzes;5. Komisijas 2008. gada 2. aprīļa Regula (EK) Nr. 307/2008 par personāla apmācības programmu minimālajām prasībām un apmācības atestācijas savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz mehānisko transportlīdzekļu gaisa kondicionēšanas sistēmām, kurās izmanto dažas fluorētās siltumnīcefekta gāzes;6. Komisijas 2014. gada 30. oktobra Īstenošanas regula (ES) Nr. 1191/2014, ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā;7. Komisijas 2015. gada 17. novembra Īstenošanas regula (ES) 2015/2066, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka sertifikācijas prasību minimumu un savstarpējas atzīšanas nosacījumus, ko piemēro fiziskām personām, kuras veic tādu elektrosadales iekārtu uzstādīšanu, apkalpi, tehnisko apkopi, remontu vai izņemšanu no ekspluatācijas, kurās ir fluorētās siltumnīcefekta gāzes, vai fluorēto siltumnīcefekta gāzu rekuperāciju no stacionārajām elektrosadales iekārtām (turpmāk – regula Nr. 2015/2066);8. Komisijas 2015. gada 17. novembra Īstenošanas regula (ES) 2015/2067, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka minimālās prasības un nosacījumus fizisku personu sertifikācijas savstarpējai atzīšanai attiecībā uz stacionārām aukstumiekārtām, gaisa kondicionēšanas iekārtām, siltumsūkņu iekārtām un kravas refrižeratorautomobiļu un refrižeratorpiekabju aukstumiekārtām, kurās izmanto fluorētas siltumnīcefekta gāzes, un uzņēmumu sertifikācijas savstarpējai atzīšanai attiecībā uz stacionārām aukstumiekārtām, gaisa kondicionēšanas iekārtām un siltumsūkņu iekārtām, kurās izmanto fluorētas siltumnīcefekta gāzes (turpmāk – regula Nr. 2015/2067);9. Komisijas 2015. gada 17. novembra Īstenošanas regula (ES) 2015/2068, ar ko saskaņā ar Eiropas Parlamenta un Padomes Regulu (ES) Nr. 517/2014 izveido fluorētas siltumnīcefekta gāzes saturošu ražojumu un iekārtu;10. Komisijas 2016. gada 2. jūnija Īstenošanas regula (ES) 2016/879, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka sīkus noteikumus par atbilstības deklarāciju, kuru sagatavo, kad tirgū laiž ar fluorogļūdeņražiem uzpildītas dzesēšanas, gaisa kondicionēšanas un siltumsūkņu iekārtas, un par šādas deklarācijas verificēšanu, ko veic neatkarīgs revidents. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2011. gada 12. jūlija noteikumi Nr. 563 “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” (turpmāk – MK noteikumi Nr. 563), kas nosaka regulas Nr. 1005/2009 un regulas Nr. 842/2006 piemērošanas kārtību un īpašus ierobežojumus un aizliegumus darbībām ar ozona slāni noārdošām vielām (turpmāk – OSNV) un fluorētām siltumnīcefekta gāzēm (turpmāk – F-gāzes). Tā kā ir pieņemta un stājusies spēkā jauna regula – regula Nr. 517/2014 –, kas atceļ iepriekš spēkā esošo regulu Nr. 842/2006, ir nepieciešams aktualizēt tiesību akta saturu gan lietotāju ērtības, gan dubultu atsauču novēršanas nolūkā.Ministru kabineta noteikumu projekta “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” (turpmāk – noteikumu projekts) izstrāde nepieciešama, lai:1. aktualizētu spēkā esošos MK noteikumus Nr. 563 par siltumnīcefekta gāzu (turpmāk – SEG) inventarizācijas F-gāzu sadaļas datu precizitāti un kvalitāti atbilstoši starptautisko Apvienoto Nāciju Vispārējās konvencijas par klimata pārmaiņām Sekretariāta pilnvaroto auditoru saņemtajām rekomendācijām[[1]](#footnote-1) un SEG inventarizācijas uzlabojumu plānu[[2]](#footnote-2);
2. precizētu spēkā esošo F-gāzu aprites normatīvo regulējumu atbilstoši regulai Nr. 517/2014;
3. aktualizētu pieteikšanās un izsniegšanas procesu speciālo atļauju (licenču) darbībām ar OSNV vai F-gāzēm (turpmāk – licence) saņēmējiem;
4. atvieglotu informācijas publicēšanas kārtību par sertificētajām personām un licenču saņēmējiem, kas var veikt darbības ar OSNV un F-gāzēm.

Noteikumu projektā ir uzskaitītas konkrēto nozari regulējošās visas tās ES regulas, kas pakārtotas regulai Nr. 842/2006 un vēl joprojām ir spēkā esošas, kā arī regulai Nr. 517/2014 pakārtotās regulas, kuras nepieciešams ietvert noteikumu projektā tiesiskās noteiktības un skaidrības dēļ.Ņemot vērā Regulas Nr. 517/2014 prasības, salīdzinot ar spēkā esošajiem MK noteikumiem Nr. 563, nepieciešams precizēt noteikumu projektā norādes attiecībā uz kontrolējošo iestāžu kompetenci. Valsts vides dienestam ir noteikti pienākumi kontrolēt regulas Nr. 1005/2009 un regulas Nr. 517/2014 tvērumā esošo vielu izmantošanu un darbības ar tām (emisiju novēršana, noplūdes pārbaudes, noplūdes konstatēšanas sistēmas, uzskaite, ar ražošanu saistītas emisijas, rekuperācija, uzņēmumu sertifikācija, lietošanas kontrole, ziņošana par F-gāzu ražošanu, importu, eksportu, izmantošanu izejvielām un iznīcināšanu). Atšķirībā no MK noteikumiem Nr. 563 noteikumu projekts paredz kompetenci Valsts ieņēmumu dienestam attiecībā uz F-gāzu un ar tām uzpildītu iekārtu laišanu tirgū un aizliegumiem saistībā ar F-gāzu laišanu tirgū (imports un eksports). Noteikumu projekts paredz pilnvaras Patērētāju tiesību aizsardzības centram (turpmāk – PTAC) atbilstoši savai kompetencei kontrolēt regulas Nr. 1005/2009 un regulas Nr. 517/2014 tvērumā esošo izstrādājumu un iekārtu marķējumu un veikt izstrādājumu un iekārtu tirgus uzraudzību. Saskaņā ar pašreiz spēkā esošajiem MK noteikumiem Nr. 563 PTAC veic tirgus uzraudzības iestādes funkcijas regulas Nr. 517/2014 tvērumā esošajām vielām, kontrolējot izstrādājumu un iekārtu marķējumu un tos izstrādājumus, kuru laišana tirgū ir aizliegta, tāpēc PTAC pievienota kompetence ozona slāni noārdošo vielu tirgus uzraudzībai, kas attiecas uz iekārtām un ražojumiem.Noteikumu projekts piešķir pilnvaras Veselības inspekcijai (turpmāk – VI) kontrolēt ķīmisko vielu marķējumu (piemēram, fluorētu siltumnīcefekta gāzu tvertnes) un tirgus uzraudzībai. VI saskaņā ar Ķīmisko vielu likuma 4. panta pirmo daļu kontrolē tirdzniecībā esošās ķīmiskās vielas un maisījumus. Tā kā Ķīmisko vielu likuma 16. panta trešā daļa paredz, ka Ministru kabinets nosaka atbildīgās institūcijas darbībām ar OSNV un F-gāzēm, noteikumu projektā nepieciešams iekļaut VI kā tirgus uzraudzības institūciju regulas Nr. 1005/2009 un regulas Nr. 517/2014 tvērumā esošajām vielām. Visām kontroles institūcijām paredzēta pārskatu sniegšana par veiktajiem kontroles pasākumiem un to rezultātiem, kas ļaus Vides aizsardzības un reģionālās attīstības ministrijai (turpmāk – VARAM) iesniegt ziņojumus Eiropas Komisijai[[3]](#footnote-3) un reaģēt uz Monreālas protokola Ozona sekretariāta[[4]](#footnote-4) un Eiropas Komisijas informācijas pieprasījumiem, piemēram, par vielu nelegālu pārrobežu pārvadāšanu vai tirdzniecību.Kopš MK noteikumu Nr. 563 pieņemšanas ir identificēta nepieciešamība precizēt atsevišķas normas, lai uzlabotu valsts institūciju iegūstamās informācijas kvalitāti attiecībā uz F-gāzu izmantošanu. Šajā nolūkā noteikumos ir precizētas prasības pārskatus iesniegt arī F-gāzes un OSNV saturošu iekārtu operatoriem, kuriem jāveic noplūžu pārbaudes un jāveic informācijas uzskaite saskaņā ar regulas Nr. 517/2014 6. panta 1. punktu. Tā kā informācijas uzskaites veikšanu paredz regula, operatoriem šis nebūs papildu slogs, un tādējādi tas veicina regulas Nr. 517/2014 20. panta īstenošanu, kas paredz ziņošanas sistēmu izveidi regulā ietvertajām nozarēm, lai iegūtu pilnīgākus datus par emisijām, kas nepieciešami ikgadējai siltumnīcefekta gāzu inventarizācijai, kas jāsniedz Eiropas Parlamenta un Padomes 2013. gada 21. maija Regulas (ES) Nr. 525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu un Apvienoto Nāciju Organizācijas Vispārējās konvencijas par klimata pārmaiņām ietvaros. Balstoties uz starptautisko auditoru pārbaužu rezultātiem un ieteikumiem, papildināts noteikumu projekta 1. pielikums un ar noteikumu projektu paredzēts papildināt MK noteikumus Nr. 563 ar 2. pielikumu, kas nosaka tautsaimniecības nozaru un iekārtu grupas, kas tiek izmantotas informācijas apkopošanai un analīzei. 2. pielikumā definētās tautsaimniecības nozaru un iekārtu grupas nodrošinās, ka turpmāk informācija tiek sniegta noteiktās kategorijās, atvieglojot sniedzamās informācijas sagatavošanu un mazinot dažādu interpretāciju iespējas. Jāņem vērā, ka regula Nr. 517/2014, atšķirībā no iepriekš spēkā esošās regulas Nr. 842/2006, izmanto citu kritēriju prasību piemērošanai – nevis iekārtā iepildīto F-gāzu masu, bet gan to globālās sasilšanas potenciālu, kas attiecīgi ir iestrādāts noteikumu projekta 1. pielikumā.Noteikumu projekts ir papildināts ar jauniem nosacījumiem attiecībā uz informācijas sniegšanu par regulas Nr. 1005/2009 13. pantā minētajiem halonu kritiskajiem lietojumiem – tā kā ikvienai ES dalībvalstij katru gadu ir jāiesniedz ikgadējais ziņojums saskaņā ar regulas Nr. 1005/2009 26. pantu, un no 2021. gada minētās vielas drīkst izmantot tikai valsts aizsardzības un aviācijas nozarē, noteikumu projektā iestrādātas prasības, kas nākotnē nodrošinās pilnīgu datu ziņošanu no šīm nozarēm.Noteikumu projekts ir papildināts ar regulas Nr. 517/2014 tvērumā esošajām iekārtām, jo noplūžu pārbaužu standartprasības attiecas arī uz šo regulu.Noteikumu projekts paredz novērtēšanas iestādei pienākumu paziņot Valsts vides dienestam (turpmāk – VVD) par tās akreditāciju, tās apturēšanu vai atcelšanu, lai VVD rīcībā būtu informācija par visām Latvijas novērtēšanas iestādēm. Noteikumos iepriekš lietotais termins “sertificēšanas institūcija” nomainīts pret “novērtēšanas iestāde”, lai termini atbilstu regulā Nr. 2015/2067 un regulā Nr. 304/2008 minētajiem terminiem. Savukārt iepriekš uzskaitītajās regulās minētais termins “sertifikācijas iestāde” attiecas uz VVD, kas veic uzņēmumu sertifikāciju, izdodot licences.Noteikumu projektā VVD paredzēts savā tīmekļa vietnē uzturēt tikai novērtēšanas iestāžu sarakstu, bet sertificētā personāla saraksts savā tīmekļa vietnē jāpublicē pašai novērtēšanas iestādei, tādējādi samazinot administratīvo slogu gan novērtēšanas iestādei, gan VVD. Šajā punktā aktualizēta arī atsauce uz Vispārīgo datu aizsardzības regulu.Salīdzinot ar MK noteikumiem Nr. 563, noteikts, ka triju gadu praktiskā pieredze darbā ar OSNV vai F-gāzēm ir nepieciešama, lai pagarinātu sertifikāta derīguma termiņu, jo pirmreizējai sertifikāta saņemšanai šāda norma ir pretrunā ar regulas Nr. 517/2014 3. panta 4. punkta prasībām, kur noteikts, ka fiziskām personām jābūt sertificētām, veicot darbības ar iepriekš minētajām vielām. Tāpat noteikumu projekts paredz fiziskai personai divus mēnešus pirms sertifikāta darbības termiņa beigām iesniegt novērtēšanas iestādei rakstisku apliecinājumu par sertifikāta darbības laikā gūto praktisko pieredzi darbā ar OSNV vai F-gāzēm. Novērtēšanas iestādei ir grūtības pilnvērtīgi izpildīt visus akreditācijai nepieciešamos nosacījumus, tostarp informācijas ievākšanu par sertificēto speciālistu darbību, jo secināts, ka tie nesniedz datus par savu profesionālo darbību. Mainījusies arī sertifikātu atcelšanas kārtība –noteikumu projekts paredz, ka sertifikātu fiziskai personai, kas veic iekārtu uzstādīšanu, apkalpošanu un citas ar tām saistītas darbības, turpmāk atcels sertifikātu izdevusī iestāde (novērtēšanas iestāde), bet VVD iestādei nosūtīs priekšlikumu par sertifikāta atcelšanu, ja personas darbībā tiks fiksēti pārkāpumi.MK noteikumu Nr. 563 5. pielikums aizstāts ar jaunu punktu, kurā noteikts dokumentu saturs, nevis forma, lai atvieglotu pakalpojumu elektronizāciju un klientiem atvieglotu tā izmantošanu. Tas papildināts ar prasību stacionārām aukstumiekārtām, gaisa kondicionēšanas un siltumsūkņu iekārtām norādīt iekārtas maksimālo aukstumnesēja daudzumu, lai tādējādi atbilstu regulas Nr. 2015/2067 prasībām. Tā kā šī norma tiek pirmoreiz īstenota, jāparedz finansējums VVD elektroniskās sistēmas pielāgošanai. Valsts pārvaldes institūciju darbības un pakalpojumu kvalitātes uzlabošana, pakalpojumu elektronizācija un administratīvā sloga mazināšana izriet no Ministru kabineta 2014. gada 30. decembra rīkojuma Nr. 827 “Par Valsts pārvaldes politikas attīstības pamatnostādnēm 2014.-2020.gadam”, kas mainījis statusu ar Ministru kabineta 2017. gada 24. novembra rīkojumu Nr. 701 “Par Valsts pārvaldes reformu plānu 2020”.Noteikumu projektā arī paredzēts, ka licenci var iegūt tikai tad, ja darbību veicējs (fiziska persona, kas ir licences saņēmēja, vai licences saņēmēja darbinieks) ir sertificēts veikt darbības ar ozona slāni noārdošām vielām un F-gāzēm. Līdz ar to labota līdz šim esošā nepilnība, ka uzņēmumā jābūt vismaz vienam sertificētam speciālistam, bet darbības var veikt kāds cits. Gadījumā, ja uzņēmuma licencē uzskaitītajiem sertificētajiem speciālistiem ir darbnespēja vai atvaļinājums vai ja paredzēta sarežģītu iekārtu palaišana vai remonts, kur nepieciešama ražotāja pārstāvja klātbūtne, ir iespējams piesaistīt sertificētu speciālistu, kas nav uzskaitīts minētā uzņēmuma licencē. Jāņem vērā, ka šādā gadījumā piesaistītais speciālists veic stacionāru aukstumiekārtu, gaisa kondicionēšanas iekārtu un siltumsūkņu iekārtu uzstādīšanu, remontu, tehnisko apkopi un apkalpi un/vai demontāžu citām personām, tādēļ tam ir nepieciešama licence, kā to paredz Īstenošanas regulas Nr. 2015/2067 2. panta 2. punkts. Līdz ar to, ja speciālistu nodarbina uzņēmums, personai jābūt uzskaitītai šim uzņēmumam izsniegtās licences sertificēto speciālistu sarakstā, bet, ja speciālists darbojas kā, piemēram, pašnodarbinātais, personai ir ne tikai jābūt sertifikātam, bet arī jāsaņem licence. Jāatzīmē, ka uzņēmumam, kurš nodarbina sertificētu speciālistu tikai savu iekārtu uzstādīšanai, apkopei u.c. darbībām, nav jāsaņem licence, bet tas jādara, ja darbības tiek veiktas ar cita uzņēmuma vai personu inventāru.Lai atvieglotu VVD un licences saņēmēju darbu, ir izņemta norma par plānotajām darbībām ar OSNV un F-gāzēm pirmajam gadam, jo praksē secināts, ka tas ir lieks administratīvais slogs.Noteikumu projekts paredz, ka licenci iespējams atcelt, ja tās saņēmējs nav sniedzis ziņas par iepriekšējā gadā veiktajām darbībām ar ozona slāni noārdošajām vielām vai F-gāzēm, lai izvairītos no situācijas, ka licences saņēmējs neziņo par savām darbībām.Aktualizēti arī noteikumu projekta 3. un 4. pielikumā piezīmju sadaļā minētie sertifikātu veidi, ņemot vērā jaunāko normatīvo aktu – regulas Nr. 2015/2066 un regulas Nr. 2015/2067 – prasības. Izmaiņas šajos pielikumos salīdzinājumā ar MK noteikumiem Nr. 563 paredz, ka 1.1. darbību kategorijā ietilpst ne tikai stacionārās aukstumiekārtas, gaisa kondicionēšanas un siltumsūkņu iekārtas, bet arī kravas refrižeratorautomobiļu un refrižeratorpiekabju aukstumiekārtas.Lai atvieglotu VVD darbu, noteikumu projektā paredzēts, ka turpmāk licences neizsniegs licencēšanas komisija vismaz piecu cilvēku sastāvā, jo nav lietderīgi veidot licencēšanas komisiju vienam no vienkāršākajiem licencēšanas un darbības atļauju izsniegšanas procesiem, ko īsteno iestāde. Attiecīgi veiktas arī korekcijas noteikumu projekta 5. pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības | VVD un valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz: aviācijas un valsts aizsardzības nozari, uz kurām attiecas halonu kritiskie lietojumi; saldēšanas un dzesēšanas iekārtu ražotājiem un importētājiem; F-gāzu (piemēram, aukstumaģenti siltumnesēju saldēšanas un dzesēšanas iekārtās) importētājiem; OSNV un F-gāzes saturošu iekārtu operatoriem; personām, kas veic saldēšanas un dzesēšanas iekārtu, kā arī ugunsdrošības sistēmu uzstādīšanu un apkopi; novērtēšanas iestādēm, kas sertificē personālu, kas veic darbības ar OSNV un F-gāzēm; OSNV un F-gāzu ražotāju, importētāju, tirgotāju un izmantotāju kontroles iestādēm. |
| 2. | Tiesiskā regulējuma ietekme uz tautsaimniecību un administratīvo slogu | VVD un novērtēšanas iestādēm tiks mazināts administratīvais slogs.Izstrādājot noteikumu projektu, tika izvērtēta ietekme uz uzņēmējdarbības vidi, maziem, vidējiem uzņēmumiem, mikrouzņēmumiem un jaunuzņēmumiem (MVU tests). Secināts, ka noteikumu projektā ietvertais tiesiskais regulējums neietekmēs minēto uzņēmumu darbību.Noteikumu projektam nav ietekmes uz Nacionālā attīstības plāna rādītājiem mikrolīmenī vai makrolīmenī.Noteikumu projekts tiešā veidā nerada ietekmi uz cilvēku veselību. Noteikumu projekta normu ieviešanas netiešā ietekme uz cilvēka veselību ir vērtējama pozitīvi, ņemot vērā to ietekmi uz vidi un tautsaimniecību.Noteikumu projektam nav ietekmes uz nevalstiskajām organizācijām. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru **2021**. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru **2022**. gadam | izmaiņas, salīdzinot ar vidēja termiņa budžeta ietvaru **2023.** gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 35 413 | 0 | 0 | 0 | 0 |
| 2.1. valsts pamatbudžets | 0 | 0 | 35 413 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts izdevumu apraksts:Lai nodrošinātu prasību par iesniegumu izsniegšanu licences saņemšanai VVD vienotās vides informācijas sistēmā un lietotājiem ērtu elektronisko pakalpojumu, ir jāveic virkne uzlabojumu sistēmā – jāparedz strukturēta datu iesniegšana, jauni klasifikatori atbilstoši noteiktajiem darbības veidiem un apakšveidiem, jāizstrādā funkcionalitāte grozījumu veikšanai licencēs un to sasaiste ar grozītajām licencēm, jāizstrādā dokumentu sagataves, jāparedz sagatavotās licences atgriešana iesniedzējam e-pakalpojumu portālā, jāparedz automātiska izsniegto licenču un tajās norādīto speciālistu sertifikātu termiņu kontrole, kā arī VVD tīmekļa vietnē jāuzlabo informācijas publicēšanas iespējas un informācijas atlase par izsniegtajām licencēm. VVD ir veicis plānoto izmaiņu prasību specifikācijas izstrādi un novērtējumu, atbilstoši kuram izmaksas par plānotām izmaiņām ir 35 413 *euro*:E-pakalpojumu portāla modificēšana: izveidot jaunu izvēlnes datu lauku “Iesnieguma iesniegšanas iemesls” ar izvēlnēm; pievienot jaunu informācijas bloku ar jauniem teksta datu laukiem ar iespēju labot un dzēst ievadītās vērtības (līdz brīdim, kad iesniegums ir saglabāts un iesniegts), kā arī pievienot neierobežotu skaitu ar sertificētajiem speciālistiem (līdz brīdim, kad iesniegums ir saglabāts un iesniegts); ja iesnieguma iesniegšanas iemesls ir “Grozījumu veikšanai licencē”, attēlot spēkā esošās licences CRM/CMS Aukstuma aģenti / Licences / Sertificētās personas vārdu, uzvārdu, sertifikāta numuru ar iespēju šos datus dzēst, labot vai pievienot jaunus (242,50 cilvēkstundas).CRM/CMS sistēmas modificēšana: sadaļā “Klasifikatori” izveidot jaunu vairāku līmeņu klasifikatoru “Darbību veidi ar aukstuma aģentiem” ar sekojošām sākotnējām vērtībām no jaunajiem MK noteikumiem; veikt veco darbību veidu ierakstu mappingu ar norādītajām klasifikatora vērtībām; formā “Iesniegums licences saņemšanai” likvidēt iespēju izveidot jaunus ierakstus, veikt labojumus datos, kurus ir norādījis iesnieguma iesniedzējs (e-pakalpojuma lietotājs) vai dzēst iesniegumus; izveidot jaunu datu lauku “Iesnieguma iesniegšanas iemesls”; attēlot iepriekšējās spēkā esošās licences numuru, ja iesniegums iesniegts grozījumu veikšanai; datu laukā “Darbības veids” attēlot vērtību no klasifikatora, ko iesniedzot norādījis e-pakalpojuma lietotājs; pievienot jaunu izvēršamo sadaļu “Sertificētie speciālisti” ar datu laukiem, kuros attēlot vērtības, ko iesniedzot norādījis e-pakalpojuma lietotājs; sadaļu “Dokumenti” pārsaukt par “Pielikumi” un nodrošināt norādīto datņu attēlošanu, kā arī šo datņu dokumentu nosaukumus u.c. datus; pievienot jaunu statusu; zem opcijas “Speciālās darbības” izveidot jaunu funkciju; sadaļā “Licences” nodrošināt iesnieguma datu automātisku kopēšanu uz izveidoto licenci; nodrošināt jaunu funkcionalitāti “Ģenerēt licences numuru”; pievienot jaunus statusus (“Izskatīšanā”, “Apstrīdēta”, “Atcelta”; licences ekrānformas labojumi; izveidot automātiski darbināmu procesu; veikt papildinājumus uzstādījumos un konfigurāciju; izveidot jaunu dokumenta sagatavi “Speciālā atļauja (licence) darbībām ar ozona slāni noārdošām vielām vai fluorētām siltumnīcefekta gāzēm” (488,25 cilvēkstundas).Informācijas publicēšana: VVD tīmekļa vietnē papildus publicēt informāciju par atļaujā norādīto darbības veidu, gan MK noteikumos paredzētos darbības veidus; nodrošināt licenču meklēšanu pēc darbības veidiem, nodrošinot meklēšanu gan pēc vecajiem, gan jaunajiem darbību veidiem; publicēt informāciju par sertificētajām personām un publicēt licences ar statusu “Atcelta”; veikt labojumus meklēšanas utilītā un konfigurācija (60,25 cilvēkstundas).Projekta vadība (79,10 cilvēkstundas).Kopējais cilvēkstundu skaits, kas nepieciešams pakalpojuma izveidei, ir 870,10 cilvēkstundas. Piemērojot likmi 37 *euro*/cilvēkstunda, pakalpojuma summa ir 32 193,70 *euro*. Papildus cilvēkstundu skaitam piemērots riska koeficients 10%, tādējādi kopējā summa sastāda 35 413,07 *euro*.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2009. gada 16. septembra Regula (EK) Nr. 1005/2009 par ozona slāni noārdošām vielām (turpmāk – Regula Nr. 1005/2009);2. Eiropas Parlamenta un Padomes 2014. gada 16. aprīļa Regula (EK) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006;3. Komisijas 2007. gada 18. decembra Regula (EK) Nr. 1497/2007 par noplūžu pārbaužu standartprasību noteikšanu saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārām ugunsdrošības sistēmām, kurās izmanto fluorētās siltumnīcefekta gāzes (turpmāk – Regula Nr. 1497/2007);4. Komisijas 2007. gada 19. decembra Regula (EK) Nr. 1516/2007 par noplūžu pārbaužu standartprasību noteikšanu saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārām saldēšanas, gaisa kondicionēšanas un siltumsūkņu iekārtām, kurās izmanto dažas fluorētas siltumnīcefekta gāzes (turpmāk – Regula Nr. 1516/2007);5. Komisijas 2008. gada 2. aprīļa Regula (EK) Nr. 304/2008 par uzņēmumu un personāla sertifikācijas minimālajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārajām ugunsdrošības sistēmām un ugunsdzēsības aparātiem, kuros izmanto dažas fluorētās siltumnīcefekta gāzes (turpmāk – regula Nr. 304/2008);6. Komisijas 2008. gada 2. aprīļa Regula (EK) Nr. 306/2008 par personāla sertifikācijas minimālajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz dažu tādu šķīdinātāju rekuperāciju no iekārtām, kuru pamatā ir fluorētās siltumnīcefekta gāzes;7. Komisijas 2008. gada 2. aprīļa Regula (EK) Nr. 307/2008 par personāla apmācības programmu minimālajām prasībām un apmācības atestācijas savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz mehānisko transportlīdzekļu gaisa kondicionēšanas sistēmām, kurās izmanto dažas fluorētās siltumnīcefekta gāzes;8. Komisijas 2014. gada 30. oktobra Īstenošanas regula (ES) Nr. 1191/2014, ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā;9. Komisijas 2015. gada 17. novembra Īstenošanas regula (ES) 2015/2066, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka sertifikācijas prasību minimumu un savstarpējas atzīšanas nosacījumus, ko piemēro fiziskām personām, kuras veic tādu elektrosadales iekārtu uzstādīšanu, apkalpi, tehnisko apkopi, remontu vai izņemšanu no ekspluatācijas, kurās ir fluorētās siltumnīcefekta gāzes, vai fluorēto siltumnīcefekta gāzu rekuperāciju no stacionārajām elektrosadales iekārtām (turpmāk – regula Nr. 2015/2066);10. Komisijas 2015. gada 17. novembra Īstenošanas regula (ES) 2015/2067, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka minimālās prasības un nosacījumus fizisku personu sertifikācijas savstarpējai atzīšanai attiecībā uz stacionārām aukstumiekārtām, gaisa kondicionēšanas iekārtām, siltumsūkņu iekārtām un kravas refrižeratorautomobiļu un refrižeratorpiekabju aukstumiekārtām, kurās izmanto fluorētas siltumnīcefekta gāzes, un uzņēmumu sertifikācijas savstarpējai atzīšanai attiecībā uz stacionārām aukstumiekārtām, gaisa kondicionēšanas iekārtām un siltumsūkņu iekārtām, kurās izmanto fluorētas siltumnīcefekta gāzes (turpmāk – regula Nr. 2015/2067);11. Komisijas 2015. gada 17. novembra Īstenošanas regula (ES) 2015/2068, ar ko saskaņā ar Eiropas Parlamenta un Padomes Regulu (ES) Nr. 517/2014 izveido fluorētas siltumnīcefekta gāzes saturošu ražojumu un iekārtu;12. Komisijas 2016. gada 2. jūnija Īstenošanas regula (ES) 2016/879, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka sīkus noteikumus par atbilstības deklarāciju, kuru sagatavo, kad tirgū laiž ar fluorogļūdeņražiem uzpildītas dzesēšanas, gaisa kondicionēšanas un siltumsūkņu iekārtas, un par šādas deklarācijas verificēšanu, ko veic neatkarīgs revidents. |
| 2. | Citas starptautiskās saistības | 1. Apvienoto Nāciju Organizācijas Vides Programmas 1985. gada 22. marta Vīnes konvencija par ozona slāņa aizsardzību;2. Apvienoto Nāciju Organizācijas 1985. gada 22. marta Vīnes konvencija par ozona slāņa aizsardzību1987. gada 16. septembra Monreālas protokols par ozona slāni noārdošām vielām;3. Apvienoto Nāciju Organizācijas 1992. gada 9. maija Vispārējā konvencija par klimata pārmaiņām; 4. Apvienoto Nāciju Organizācijas 1992. gada 9. maija Vispārējās konvencijaa par klimata pārmaiņām 1997. gada 11. decembra Kioto protokols;5. Apvienoto Nāciju Organizācijas 2015. gada 12. decembra Vispārējās Konvencijas par klimata pārmaiņām [Parīzes nolīgums](https://likumi.lv/ta/id/288600-parizes-noligums).  |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2009. gada 16. septembra Regula (EK) Nr. 1005/2009 par ozona slāni noārdošām vielām [publicēta “Eiropas Savienības Oficiālajā Vēstnesī” L 286, 31.10.2009.]2. Eiropas Parlamenta un Padomes 2014. gada 16. aprīļa Regula (EK) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 [publicēta “Eiropas Savienības Oficiālajā Vēstnesī” L 150, 20.05.2014.] |
| A | B | C | D |
| Regulas Nr. 1005/2009 izpildes kontrole saskaņā ar 28. pantu | Noteikumu projekta 3., 4., 5., 6. un 7. punkts. | Prasības tiek ieviestas pilnībā. | Stingrākas prasības neparedz. |
| Regulas Nr. 1005/2009 22. panta 5. punkts. | Noteikumu projekta 12., 14. un 15. punkts. | Prasības tiek ieviestas pilnībā. |
| Regulas Nr. 1005/2009 23. panta 4. punkts. | Noteikumu projekta IV, V un VI daļa. | Prasības tiek ieviestas pilnībā. |
| Regulas Nr. 1005/2009 26. panta 1. punkts. | Noteikumu projekta 8., 10. un 11. punkts. | Prasības tiek ieviestas pilnībā. |
| Regulas Nr. 517/2014 izpildes kontrole. | Noteikumu projekta 3., 5., 6. un 7. punkts. | Prasības tiek ieviestas pilnībā. |
| Regulas Nr. 517/2014 10. pants. | Noteikumu projekta IV, V un VI daļa. | Prasības tiek ieviestas pilnībā. |
| Regulas Nr. 517/2014 6. panta 2. punkts un 20. pants. | Noteikumu projekta 9. punkts. | Prasības tiek ieviestas pilnībā. |
| Regula Nr. 1497/2007 | Noteikumu projekta 12. punkts. | Prasības tiek ieviestas pilnībā.  |
| Regula Nr. 1516/2007  | Noteikumu projekta 12. punkts. | Prasības tiek ieviestas pilnībā. |
| Regula Nr. 304/2008 | Noteikumu projekta 12. un 13. punkts. | Prasības tiek ieviestas pilnībā. |
| Īstenošanas regula Nr. 1191/2014 | Noteikumu projekta 3. punkts. | Prasības tiek ieviestas pilnībā. |
| Īstenošanas regula 2015/2067 | Noteikumu projekta 13., 15., 27. un 29. punkts. | Prasības tiek ieviestas pilnībā. |
| Īstenošanas regula 2015/2068 | Noteikumu projekta 3. punkts. | Prasības tiek ieviestas pilnībā. |
| Īstenošanas regula (ES) 2016/879 | Noteikumu projekta 3. punkts. | Prasības tiek ieviestas pilnībā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1.Apvienoto Nāciju Organizācijas Vides Programmas 1985. gada 22. marta Vīnes konvencija par ozona slāņa aizsardzību;Starptautiskās saistības ienestas Latvijas tiesību sistēmā ar Ministru kabineta 1995. gada 14. marta rīkojumu Nr. 115 “Par pievienošanos 1985.gada Vīnes konvencijai par ozona slāņa aizsardzību un tās 1987.gada Monreālas protokolam par ozona slāni noārdošām vielām”;2. Apvienoto Nāciju Organizācijas 1985. gada 22. marta Vīnes konvencijas par ozona slāņa aizsardzību 1987. gada 16. septembra Monreālas protokols par ozona slāni noārdošām vielām;Starptautiskās saistības ienestas Latvijas tiesību sistēmā ar Ministru kabineta 2004. gada 22. aprīļa noteikumiem Nr. 399 “Noteikumi par Monreālas protokola par ozona slāni noārdošām vielām labojumu”;3. Apvienoto Nāciju Organizācijas 1992. gada 9. maija Vispārējā konvencija par klimata pārmaiņām; Starptautiskās saistības ienestas Latvijas tiesību sistēmā ar likumu “Par Apvienoto Nāciju Organizācijas Vispārējo konvenciju par klimata pārmaiņām”, kas stājies spēkā 1995. gada 9. martā;4. Apvienoto Nāciju Organizācijas 1992. gada 9. maija Vispārējās konvencijas par klimata pārmaiņām 1997. gada 11. decembra Kioto protokols.Starptautiskās saistības ienestas Latvijas tiesību sistēmā ar likumu “Par Apvienoto Nāciju Organizācijas Vispārējās konvencijas par klimata pārmaiņām Kioto protokolu”, kas stājies spēkā 2002. gada 13. jūnijā.5. Apvienoto Nāciju Organizācijas 2015. gada 12. decembra Vispārējās Konvencijas par klimata pārmaiņām [Parīzes nolīgums](https://likumi.lv/ta/id/288600-parizes-noligums).Starptautiskās saistības ienestas Latvijas tiesību sistēmā ar likumu “Par Apvienoto Nāciju Organizācijas Vispārējās konvencijas par klimata pārmaiņām Parīzes nolīgumu”, kas stājies spēkā 2017. gada 9. februārī. |
| A | B | C |
|  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā, anotācijas V. sadaļas 2. punktā un 2. tabulā minētie starptautiskie juridiskie instrumenti ienesti Latvijas tiesību sistēmā ar atbilstošajiem normatīvajiem aktiem |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2020. gada 19. augustā publicēta VARAM tīmekļvietnē [www.varam.gov.lv](http://www.varam.gov.lv) un iesniegts Valsts kancelejā publicēšanai tās tīmekļvietnē, līdz ar to ieinteresētajām personām ir iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Noteikumu projekts un tā anotācijas sadaļa papildināta ar sabiedrības viedokļiem un komentāriem pēc sabiedrības līdzdalības procedūras īstenošanas.Saņemti redakcionāli precizējumi no Latvijas Saldētājiekārtu inženieru asociācijas, kuri ņemti vērā. Noteikumu projekts papildināts ar vairākām precizējošām normām, piemēram, par novērtēšanas iestāžu akreditācijas apliecību derīguma termiņu un iesniegumu izskatīšanas kārtību.Saņemts arī jautājums no kāda uzņēmuma, par ko draud licences zaudēšana, tāpēc noteikumu projekta anotācija papildināta ar skaidrojumu par gadījumiem, kādos sertificētajam speciālistam ir vai nav jābūt licencei vai jābūt licenci saņemošā uzņēmuma darbinieku sarakstā. |
| 4. | Cita informācija | Noteikumu projekta izstrādes procesā tika iesaistīta biedrība “Latvijas Saldētājiekārtu inženieru asociācija”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, VVD, valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, Valsts ieņēmumu dienests, Valsts augu aizsardzības dienests, Patērētāju tiesību aizsardzības centrs, Veselības inspekcija, Civilās aviācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Nav ietekmes uz pārvaldes institucionālo struktūru. |
| 3. | Cita informācija | Nav |

Vides aizsardzības un reģionālās attīstības ministrs Juris Pūce

Griķe 67026509

Ieva.Grike@varam.gov.lv

1. Apvienoto Nāciju Vispārējās konvencijas par klimata pārmaiņām Sekretariāta publicētie pārbaudes ziņojumi pieejami Sekretariāta mājaslapā: https://unfccc.int/process-and-meetings/transparency-and-reporting/reporting-and-review-under-the-convention/greenhouse-gas-inventories-annex-i-parties/inventory-review-reports-2019 [↑](#footnote-ref-1)
2. Apvienoto Nāciju Vispārējās konvencijas par klimata pārmaiņām Sekretariātam iesniegtās SEG inventarizācijas pieejamas Sekretariāta mājaslapā: <https://unfccc.int/ghg-inventories-annex-i-parties/2020> [↑](#footnote-ref-2)
3. Regulas Nr. 1005/2009 26. panta 1. punkta “c” apakšpunktā noteikts, ka dalībvalstis ziņo par nelikumīgiem tirdzniecības gadījumiem, jo īpaši gadījumiem, kas atklāti saskaņā ar 28. pantu veiktās inspekcijās. [↑](#footnote-ref-3)
4. Monreālas protokola līgumslēdzēju pušu 14. sanāksmes lēmums XIV/7 pieejams Monreālas protokola Ozona sekretariāta mājaslapā: <https://ozone.unep.org/treaties/montreal-protocol/meetings/fourteenth-meeting-parties/decisions/decision-xiv7-monitoring> [↑](#footnote-ref-4)